da en da nl ca da da de es da da da da da da da da da da da da da da da da da da da da da da da en da en da en da en en en nl en da nb da de nb da da da da da da da da da da da da nl da en da da es nl da
Hvide Sande skal have ny gymnasieafdeling med vandsport og bæredygtighed i fokus | White Sands Communication
26.8.2022 10:00:00 CEST | White Sands Communication
Mens mange gymnasier i landets yderdistrikter kæmper for deres overlevelse, tager man nu et utraditionelt initiativ i Ringkøbing-Skjern Kommune. En lokal gruppe bestående af erhvervsfolk, iværksættere og Ringkøbing Gymnasium er i gang med at afdække mulighederne for, at Hvide Sande får en afdeling af Ringkøbing Gymnasium placeret i byen.
Hvide Sande skal have ny gymnasieafdeling med fokus på vandsport og bæredygtighed. Foto : Kristian Rønn.
Det bliver ikke et helt normalt gymnasium, men et uddannelsessted, hvor undervisningen i de obligatoriske fag, der udbydes, suppleres af aktiviteter indenfor vandsport som surfing og lignende.
- vi tror på, at laver vi et unikt uddannelsestilbud, der ikke findes andre steder i landet, vil vi ud over at kunne fastholde lokale unge i lokalområdet, også tiltrække unge fra andre dele af landet, siger rektor Lars Roesen, Ringkøbing Gymnasium.
Han peger her blandt andet på Morsø Gymnasium, der har en af landets mest populære og roste teaterlinjer, der drives i tæt samarbejde med Limfjordsteatret. Også HF Cold Hawaii-uddannelsen under Thy-Mors HF & VUC og den fireårige maritime studentereksamen, som udbydes på Frederikshavn Gymnasium, inspirerer arbejdsgruppen.
- vi skal ikke lave en kopi af noget, der findes i forvejen, men udvikle vores helt egen, unikke uddannelse med udgangspunkt i den almene studentereksamen (STX), påpeger Lars Roesen.
Han understreger, at planerne har været på vej et par år og endnu er på et tidligt stadium, men at arbejdsgruppen er helt afklaret omkring de særlige aktiviteter, man gerne vil have som omdrejningspunkt for den kommende gymnasieafdeling i Hvide Sande:
- vi kan se, at Hvide Sande lige nu er inde i en kraftig udvikling. Den er båret af blandt andet turismen og af vandsport. Vi ved også, at de unge, der dyrker vandsport og som måske også har et fritidsjob, også tænker på bæredygtighed. Det vil derfor umiddelbart være tre gode bud på bærende elementer i uddannelsen, fortæller Lars Roesen.
Gode rammer skal udvikle byen
Tanken er, at der dels skal skabes nogle gode fysiske rammer for gymnasieafdelingen, der samtidigt skal være en del af hele byen.
- vi lægger vægt på en stærk lokal forankring i projektet for at skabe de bedst mulige rammer for de unge mennesker, der flytter til byen og kommer til at bo i attraktive rammer skabt af byen. Skole og elever skal være en synlig del af byens foreningsliv og være med til at sikre endnu mere liv året rundt i Hvide Sande, siger Lars Roesen.
For ham handler projektet om at gå nye veje.
- i lighed med stort set alle andre gymnasier på Vestkysten er vi også udfordret af dalende elevtal på grund af mindre ungdomsårgange. Det gør det oplagt, at vi indgår i samarbejde med det lokale erhvervsliv, det lokale foreningsliv mv. for at finde ud af, hvordan vi sammen kan skabe noget nyt og enestående. Formålet er at sikre en stærk, lokalt forankret gymnasial uddannelse og dermed give vores unge mulighed for både at få en normal gymnasial uddannelse, som vi har nu, og én, der også giver noget ekstra, men stadig åbner dørene til alle de videregående uddannelser, som vi har brug for nationalt og især lokalt, påpeger Lars Roesen og fortsætter:
- den nye uddannelse i Hvide Sande bliver meget mere end et gymnasium, men kernen er solid, kompetencegivende gymnasieundervisning.
Arbejdsgruppen vil i løbet af de kommende måneder informere det politiske system i Ringkøbing-Skjern Kommune om planerne. Ambitionen er, at den nye gymnasieafdeling står klar til at tage elever ind i 2024 eller senest 2025; men det bliver allerede fra 2023 muligt at kombinere en normal gymnasieuddannelse i Ringkøbing med bosætning og surf-aktiviteter i Hvide Sande.
Ud over Ringkøbing Gymnasium er det erhvervsfolkene Anders Thygesen og Jens Bøndergaard, Foreningen Havnen samt vandsportsfestivalen WATERZ, der står bag planerne.
Anders ThygesenbosætningbæredygtighedfjordForeningen HavnenFrederikshavn GymnasiumhavhavmiljøHF Cold HawaiiHvide SandeJens BøndergaardkajakkanoLars Roesenmaritim uddanelseMorsø GymnasiumNaturens RigeRingkøbing GymnasiumRingkøbing-Skjern KommuneSUPSurfThy-Mors HF & VUCuddannelseungdomsboligUngdomsuddannelseungevandvandsportVesterhavetVestjyllandVestkystenWATERZ
Rektor Lars Roesen, Ringkøbing Gymnasium, tlf. 2130 6709
Hvide Sande skal have ny gymnasieafdeling med fokus på vandsport og bæredygtighed. Foto : Kristian Rønn.
Hvide Sande skal have ny gymnasieafdeling med fokus på vandsport og bæredygtighed. Foto : Kristian Rønn.
Hvide Sande skal have ny gymnasieafdeling med fokus på vandsport og bæredygtighed. Foto : Kristian Rønn.
Hvide Sande skal have ny gymnasieafdeling med fokus på vandsport og bæredygtighed. Foto : Kristian Rønn.
Information om White Sands Communication
+45 26 21 11 45http://www.coldcoast.dk
Følg pressemeddelelser fra White Sands Communication
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra White Sands Communication
Danske surfere fortsætter medaljehøst ved EM i Hvide Sande31.8.2022 19:28:19 CEST | Pressemeddelelse
De danske surfere er ikke til at stoppe ved EM i standup paddling, der afvikles i denne uge i Hvide Sande. Hidtil har de danske atleter vundet to guld- og to bronzemedaljer. Efter onsdagens sejladser, kunne der lægges endnu en bronzemedalje til medaljehøsten. Og det inden de afsluttende konkurrencer i SUP Technical Race på fredag.
Alle kan surfe - gratis handicapsurfing på WATERZ i Hvide Sande31.8.2022 11:39:22 CEST | Pressemeddelelse
Der er noget for alle, når Hvide Sande i denne uge indtages af vandsportsudøvere fra hele verden. Surfskolen Blue Spirit inviterer for eksempel mennesker med handicap med en tur på vandet.
Medaljeregn over danske surfere ved EM i Hvide Sande30.8.2022 19:04:05 CEST | Pressemeddelelse
For anden dag i træk var der danske surfere på podiepladserne ved EM i SUP, der afvikles i Hvide Sande. Caroline Küntzel vandt EM guld hos kvinderne, Christian "Polarbear" Andersen vandt bronze hos mændene, mens Katrine Bergmann hentede bronze hos U18 kvinderne. Danmark har hentet fire medaljer på to dage : to guld og to bronze.
Dansk surftalent vinder EM-guld i Hvide Sande29.8.2022 10:28:23 CEST | Pressemeddelelse
Det 17-årige surftalent Noa Stender fra Surfklubben NASA i Klitmøller, sikrede sig mandag guld i Surf Sup ved europamesterskaberne i Standup Paddling, der finder sted i Hvide Sande. Her vandt han foran Titouan Pajot fra Frankrig og Guilherme Olim fra Portugal.
Danske surfere har kurs imod medaljer ved EM i Hvide Sande25.8.2022 15:03:58 CEST | Pressemeddelelse
Når EM i standup paddling starter i Hvide Sande lørdag, er der store forventninger om danske podiepladser. Det er specielt 20-årige Christian K. Andersen hos seniorerne og kun 15-årige Asger Wohlert Smidt hos juniorerne, der spås gode chancer for en podieplads. Rekordmange nationer, 14 i alt, indtager allerede nu det vestjyske surfmekka.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022